**1. การวางแผนทำการวิจัยเชิงคุณภาพ**

ผู้วิจัยจำเป็นต้องวางแผนทำการวิจัยเชิงคุณภาพให้กระจ่าง เป็นขั้นเป็นตอนและเป็นระบบสามารถตอบประเด็นคำถามต่อไปนี้ได้ (Leedy&Ormrod, 2001)

1. จุดมุ่งหมายของการวิจัยคืออะไร

- สภาพปัจจุบันของความรู้ในส่วนที่เกี่ยวกับคำถามการวิจัย คืออะไร

- อะไรคือความสำคัญของการวิจัยครั้งนี้

2. จุดเน้นและแบบแผนเฉพาะการวิจัยนี้คืออะไร

- จะเน้นที่รายบุคคล กลุ่ม วัฒนธรรม ประสบการณ์ กระบวนการ หรือเนื้อหา

- แบบแผนจะเป็น case study, ethnography, phenomenological study, grounded

Theory study, content analysis, historical study,หรือการผสมกันของแบบแผนเหล่านี้สองแบบแผนหรือมากกว่า

3. ข้อมูลที่ต้องการได้มีอะไรบ้าง

- จะเข้าถึงที่ที่วิจัยได้อย่างไร

- ต้องใช้เวลานานเท่าใด

- ใช้ทรัพยากรอะไรและหามาได้อย่างไร

- จะมีอุปสรรคในการรวบรวมข้อมูลหรือไม่

4. จะรวบรวมข้อมูลอย่างไร

- ผู้ร่วมวิจัยหรือวัตถุ ที่จะเป็นตัวอย่างการวิจัยจะมาได้อย่างไร

- บทบาทของท่านในฐานะผู้วิจัยเป็นอย่างไร

- จะทำให้มั่นใจในการรักษาความลับหรือความไว้วางใจของผู้ร่วมวิจัยอย่างไร

- มีกระบวนการในการวิจัยอย่างไร

5. วิเคราะห์ข้อมูลกันอย่างไร

- หน่วยการวิเคราะห์คืออะไร (คน เหตุการณ์ เรื่องราว หรืออื่นๆ)

- วิธีที่ใช้ในการวิเคราะห์ข้อมูลคืออะไร

- จะทำให้เกิดความมั่นใจในผลการวิจัยได้อย่างไร

6. ผลการวิจัยจะเผยแพร่อย่างไร

สรุป การทำวิจัยเชิงคุณภาพ จะต้องมีการวางแผนอย่างละเอียด ทั้งนี้จะต้องสามารถตอบ

คำถามประเด็นข้างต้นให้ได้โดยเฉพาะจุดมุ่งหมายการวิจัยการรวบรวมและการวิเคราะห์ข้อมูลและการเขียนรายงานตลอดจนการเผยแพร่ผลงานวิจัยต่อไป